'ઝનૂનવાળી તમારી વાત સાચી, પણ ખૂન કોણે કર્યું એ કોકડું તો હજુ ગૂંચવાયેલું જ છે.' જયંતીની આશા ઉપર ઠંડું પાણી રેડીને જગદીશે ઉમેર્યું. 'લંડનની પોલીસે તો ખૂનીના વર્ણનના આધારે સ્કેચ બનાવીને પબ્લિકમાં મૂક્યો. અહીંના બધાં છાપાંમાં પણ એ ફોટો છપાયો, પણ એ થોબડું મેરઠવાળા માટે સાવ નવું છે. એ માણસને ઓળખી આપે એના માટે મિશ્રાજીના દીકરાએ તો બે લાખ રૂપિયાનું ઇનામ પણ જાહેર કર્યું છે તોય આજ સુધી કોઇ અતોપતો મળ્યો નથી.'